U Donjoj Stubici danas je održana manifestacija "Seljačka buna" kojom se želi oživjeti vrijeme 16. stoljeća te prikazati veliku "bitku nad bitkama".

U bitki je sudjelovalo 250 statista u srednjovjekovnim kostimima feudalaca i seljaka, naoružanih mačevima, topovima, vilama, kopljima i srpovima.

Cilj im je bio što vjernije prikazati završnu bitku na stubičkom polju 1573. godine, ali i tijek bitke, neuspjele pregovore i tragični finale poraženih seljaka, hvatanje Matije Gupca i njegovo odvođenje u Zagreb.

Uz glavnu bitku organiziran je i bogati kulturno-glazbeni program, glazbeni nastupi, srednjovjekovni sajam, radionice i igraonice, uz bogatu gastronomsku ponudu.

Za posjetitelje iz Zagreba organiziran je "Gupčev cug", a nakon žestokog fajta organiziran je i Buna party na kojem su posjetitelje grijali grupa Vatra te tamburaški sastav Arka, Cinkuši, i DJ Goc.

Vaš preglednik ne omogućava pregled ovog sadržaja.

>> Oživljena posljednja bitka Matije Gupca i vojske Franje Tahija

>> Veliko otkriće u Donjoj Stubici! Ovakvih predmeta samo je nekoliko u cijeloj Europi